**Demetria Devonne Lovato**, coñecida artisticamente como **Demi Lovato**, nada o 20 de agosto de 1992 en Albuquerque, Novo México, é unha actriz e cantante estadounidense.

Traxectoria
-----------

Demi Lovato naceu en Albuquerque, Novo México, e criouse en Dallas, Texas. Filla de Patrick Lovato e Dianna de la Garza (Hart, de solteira), é de ascendencia mexicana, irlandesa e italiana. Ten unha irmá máis vella, Dallas Lovato que tamén é cantante, e unha media-irmá, Madison de la Garza que tamén é actriz. Súa nai foi unha *Dallas Cowboys Cheerleader* e unha cantante country famosa na súa cidade local. Seu pai trasladouse a Novo México despois de divorciarse da súa anterior esposa en 1994.

Demi estudou na escola de ensino secundario *Cross Timbers*, pertencente ao distrito escolar independente Grapevine-Colleyville, onde foi á clase de coro tres anos. Gañou un diploma de ensino medio mediante educación no fogar en xullo de 2009. Empezou a tocar o piano á idade de sete anos.

Carreira como actriz
--------------------

Comezou en 2002, con 10 anos, na serie infantil *Barney & friends*, que foi emitida nos anos 2003 e 2004. En 2006, Demi Lovato fixo un capítulo da serie *Prison Break*, onde interpretaba o papel de Danielle Curtin. Tamén interpretou a Nicole na segunda temporada de *Just Jordan*, no episodio *Slippery When Wet*. No ano 2007 conseguiu o seu primeiro papel protagonista, na serie de Disney Channel *As the Bell Rings*.

No ano 2008, protagonizou o filme *Camp Rock* que a levaría á fama internacional. O seu papel foi o de Mitchie Torres, unha adolescente de 14 anos que tiña como soño ser cantante e ir ao campamento musical de verán *Camp rock*. O filme, só nos Estados Unidos conseguiu na estrea 8,9 millóns de espectadores. En 2009, protagonizou a serie orixinal de Disney Channel, *Sonny with a Chance*, onde facía de Sunny Monroe, unha humorista no programa en vivo *So random!*

No ano 2009 volveu protagonizar outro filme de Disney Channel, esta vez xunto coa súa amiga e estrela adolescente Selena Gomez, *Princess Protection Program,* onde fixo da Princesa Rosalinda. En 2010 protagonizou *Camp Rock 2: The final jam*.

Discografía
-----------

| Titulo | Ano |
| --- | --- |
| Don't Forget | 2008 |
| Here we go again | 2009 |
| Unbroken | 2011 |
| Demi | 2013 |
| Confident | 2015 |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Demi Lovato Modificar a ligazón no Wikidata*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q41173
* WorldCat
* VIAF: 100935899
* Allmovie: p502741
* AllMusic: mn0000996127
* AlloCiné: 225137
* BIBSYS: 9013640
* BNB: ID
* BNE: XX4837107
* BNF: 157343532
* CANTIC: a11024720
* CineRessources: 303554
* Discogs: 1181524
* Europeana: ID
* FAST: 1915003
* Genius: Demi-lovato
* GND: 136105890
* IMDb: nm1416215
* ISNI: 0000 0001 0929 1383
* LCCN: n2008039032
* Metacritic: demi-lovato
* MobyGames: 659422
* MusicBrainz: ID
* NKC: xx0150039
* NNDB: 000207240
* NTA: 315586826
* PTBNP: 1578198
* RocksBackpages: demi-lovato
* Rotten Tomatoes: demi\_lovato
* Songkick: 976211
* SUDOC: 162199732
* Synchronkartei: 22875
* TMDb: 85138
* TVcom: demi-lovato
* TVGuide: 290381
* VGMdb: 22216

 |